Diari Oficial de la Generalitat Valenciana


Sumari del DOGV 7036, del 31-05-2013 (2013/5190)

Notificació de la sentència dictada en el juí verbal número 1148/2012.
----------------------------------------------------------------------

### Dades del document

Número de DOGV
:   7036

Data del DOGV
:   31-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5190


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el juí verbal número 1148/2012. [2013/5190]  
Juí verbal 1148/2012  
Jorge Víctor Iglesias de Baya, secretari del Jutjat Mercantil número 2 de València, faig saber que en este Jutjat del meu càrrec se seguixen actuacions de juí verbal 1148/2012 a instàncies d'Exclusivas Morato, SL, representat per la procuradora Eva Domingo Martínez, contra Salas Quiroga, SL, unipersonal, i Vicente Andrés Carrascosa, en què, per resolució de data de hui, he acordat, com ho verifique, notificar la sentència dictada en les actuacions indicades als demandats en parador desconegut, Salas Quiroga, SL, unipersonal, i Vicente Andrés Carrascosa. La sentència té l'encapçalament i la part dispositiva que literalment són així:  
«Sentència número 456/2012  
València, 29 de novembre de 2011  
Rosa Sonsoles Hernández González, magistrada jutgessa del Jutjat Mercantil número 2 dels de València, he vist estes actuacions de juí verbal, registrades amb el número 1148/2012, seguides a instància de la procuradora senyora Domingo Martínez, en nom i representació de la mercantil Exclusivas Morato, SL, i assistida del lletrat Vicente Bueno Palanca, contra Salas Quiroga, SL, unipersonal, i Vicente Andrés Carrascosa, declarats en situació processal de rebel·lia, en reclamació de la quantitat, en base als següents: [...]  
Dispositiva  
Estime la demanda interposada per la procuradora senyora Domingo Martínez, en nom i representació de la mercantil Exclusivas Morato, SL, i assistida del lletrat Vicente Bueno Palanca, contra Salas Quiroga, SL, unipersonal, i Vicente Andrés Carrascosa, declare l'incompliment de la mercantil, Salas Quiroga, SL, unipersonal, de la seua obligació del pagament, d'acord amb la documentació unida, i condemne l'entitat Salas Quiroga, SLU a pagar la quantitat de 5.088,58 euros, en concepte de principal, més els interessos.  
  
Que Vicente Andrés Carrascosa, bé com a administrador únic i soci únic de la societat codemandada és responsable solidari del deute reclamat pels raonaments exposats en la present sentència, bé per no haver complit com a administrador amb les seues obligacions formals i legals, ocultant i/o encobrint una situació d'insolvència, tancament i desaparició, i no procedir a la liquidació i dissolució de la societat, que efectivament li són deguts, més els interessos legals procedents, tot això amb expressa imposició de les costes processals produïdes.  
  
Notifiqueu la present resolució a les parts, i comuniqueu-los que s'hi pot interposar recurs d'apel·lació davant de la Secció Novena de Audiència Provincial de València dins dels 20 dies hàbils següents al de la seua notificació.  
Expediu un certificat d'esta sentència i uniu-lo a les actuacions, i incloeu l'original en el llibre de sentències civils d'este Jutjat.   
  
Així, esta és la meua sentència que pronuncie, mane i firme.  
Publicació. En la mateixa data es publica la present resolució per mitjà de la notificació a les parts, de la qual cosa en done fe.»  
  
  
I perquè servisca de notificació de la sentència als demandats en parador desconegut, de conformitat amb l'article 497.2 de la Llei d'Enjudiciament Civil, s'expedix este edicte.  
  
València, 9 d'abril de 2013.- El secretari judicial: Jorge Víctor Iglesias de Baya.